Source: https://sportescu.ro/csm-bucuresti-start-spre-liga/
Timestamp: 2019-01-21 16:37:35+00:00

Document:
CSM București, spre un nou trofeu al Ligii Campionilor. Lot, bugete, cote
Acasă SPORTita Handbal CSM București, start spre un nou trofeu al Ligii Campionilor. Lot, grupe,...
CSM București ia startul pentru a câștiga Liga Campionilor în 2019. Vă prezentăm lotul de 5 stele al echipei care o are în componență pe cea mai bună jucătoare din lume, dar și grupele, bugetele participantelor și cotele la pariuri.
Unul dintre cele mai așteptate momente ale iubitorilor de handbal din România, startul noului sezon al Ligii Campionilor, competiția feminină, a sosit. CSM București debutează vineri, de la ora 18:30, într-un meci din Grupa D, în compania unei echipe de tradiție în Europa, Ferencvaros Budapesta.
Acesta este primul joc dintr-o serie pe care toată lumea, fani, oficiali, echipă așteaptă să se încheie în mai 2019, la Budapesta, cu finala mare.
În total, campioana României își propune să joace și în acest an competițional, ca de altfel și în ultimele trei sezoane, un număr de 16 meciuri.
„Pachet” de la Skopje, în schimbul plecării suedezei Gullden la Brest
Pe hârtie, CSM București are șanse mult mai bune de a juca finala și a câștiga titlul în Liga Campionilor decât în ultimii doi ani și chiar decât în 2016, când a obținut în premieră trofeul, având o echipă mai puternică.
Este adevărat, a plecat Isabelle Gullden la Brest Bretagne, dar a sosit un „pachet” destul de consistent de la Vardar Skopje, cu patru jucătoare din primul „7”, Andrea Lekic, Dragana Cvijic, Jovanka Radicevic și Barbara Lazovic.
Toate cele patru au jucat în finala din mai 2018, pierdută de reprezentanta Macedoniei în fața lui Gyor, după prelungiri. Primele trei au în palmares trofeul, cucerit cu alte echipe.
Campioana României pornește la drum cu 18 jucătoare, dintre care 10 provin din străinătate. Dacă în sezonul trecut au predominat nordicele, centrul de greutate este deținut acum de sportive din spațiul ex-iugoslav, șapte la număr. Media de vârstă a lotului este de 28,3 ani, optimă pentru a câștiga Liga Campionilor.
Echipa are o experiență bogată, în condițiile în care nu mai puțin de 12 jucătoare au în palmares cel puțin o finală disputată în Liga Campionilor. 75% dintre componentele lotului au în spate cel puțin cinci sezoane jucate în acestă competiție. Lider la acest capitol este Jovanka Radicevic, care la aproape 32 de ani va juca în al 15-lea sezon!
Vezi si... Iordănescu anunţă dezastrul în dubla cu Ungaria şi Grecia
Lotul CSM București pentru acest sezon
Portari: Paula Ungureanu (foto, 38 ani), Jelena Grubisic (Croația, 31 ani), Mădălina Ion (22 ani).
Extreme stânga: Iulia Curea (36 ani), Majda Mehmedovic (Muntenegru, 28 ani), Bianca Marin (19 ani).
Interi stânga: Cristina Neagu (30 ani), Bianca Bazaliu (21 ani), Sabina Jacobsen (Suedia, 29 ani).
Centri: Andrea Lekic (Serbia, 31 ani), Elizabeth Omoregie (Slovenia, 21 ani).
Interi dreapta: Amanda Kurtovic (Norvegia, 27 ani), Barbara Lazovic (Slovenia, 30 ani).
Extreme dreapta: Nathalie Hagman (Suedia, 27 ani), Aneta Udrişitoiu (29 ani), Jovanka Radicevic (Muntenegru, 31 ani).
Pivoţi: Oana Manea (33 ani), Dragana Cvijic (Serbia, 28 ani).
Obișnuință: sezon nou, antrenor nou!
CSM București începe sezonul cu șase noutăți în lot, dar și cu un antrenor nou pe banca tehnică, este vorba despre Magnus Johansson (foto).
Putem vorbi despre „sezonul și antrenorul” sau chiar antrenorii la campioana României, având în vedere că, în toți cei 4 ani de când joacă în Liga Campionilor, a început de fiecare dată cu un alt tehnician: Mette Klit (2015), Jakob Vestergaard (2016), Helle Thomsen (2017) și Magnus Johansson (2018).
Mai mult, de fiecare dată, CSMB a terminat anul competițional cu un alt tehnician. Per Johansson este singurul care a încheiat două sezoane, în 2017 și 2018, el având în ambele cazuri câte un mandat de două luni.
„Careul” care se detașează după loturi și bugete
Vardar Skopje s-a destrămat și nu s-a mai înscris la ediția din acest an a Ligii Campionilor, astfel că principala adversară a echipei CSM București va rămâne Gyor. De altfel, bookmakerii văd în acest moment o bătălie în doi la titlu, între reprezentantele Ungariei și României.
La casele de pariuri, Gyor este văzută principala favorită la câștigarea trofeului și în acest sezon, fiind secondată de CSM București, iar apoi se află Brest Bretagne. Alături de cele trei formații, în Final Four ar urma să mai ajungă Rostov Don, echipa antrenată din această vară de Ambros Martin, selecționerul României, care a părăsit Gyor după o pauză de 6 ani, timp în care a cucerit patru trofee.
Vezi si... Ce ar trebui să facă UEFA pentru cluburile mici
„Careul” amintit se detașează de restul concurenței în primul rând prin bugetele pe care le propun. Brest Bretagne a anunțat un buget de 5 milioane de euro, Gyor și Rostov Don se învârt pe undeva în jurul a 4,5 milioane de euro, iar CSM București este la rândul ei între 4,5 și 5 milioane de euro, având în vedere componența lotului. Cu acești bani, cele patru grupări și-au alcătuit adevărate Dream Team-uri.
Metz, echipa clasată pe locul 5 într-un top al șanselor la victorie, are, spre exemplu, un buget cifrat la 2,6 milioane de euro.
Isabelle Gullden, adusă de Brest de la campioana României, ar fi jucătoarea cu cel mai mare salariu din handbalul feminin în acest moment, undeva pe la 300.000 euro/sezon.
Cote pariuri la victoria finală
Gyor 2.10
Brest Bretagne 8.00
Ferencvaros 35.00
Pentru a câștiga Grupa D din care face parte, campioana României are o cotă de 1.13
Se joacă în actualul sistem din 2015
Actualul sistem după care se desfășoară competiția și în acest an a fost introdus în sezonul 2014-2015. După faza grupelor, urmează un alt tur cu grupe principale, apoi sferturi de finală și Final Four-ul de la Budapesta.
La startul acestei ediții se regăsesc nu mai puțin de șase câștigătoare ale Ligii Campionilor: Gyor, Buducnost, CSM București, Larvik, Podravka și Krim Ljubljana. Există și o debutantă între cele 16 participante, echipa daneză HC Odense.
Componența grupelor Ligii Campionilor
Grupa A: Buducnost (Muntenegru), Metz (Franța), Odense (Danemarca), Larvik (Norvegia).
Grupa B: Rostov (Rusia), Copenhaga (Danemarca), Savehof (Suedia), Brest Bretagne (Franța).
Grupa C: Gyor (Ungaria), Thuringer (Germania), Krim Ljubljana (Slovenia), Podravka (Croația).
Grupa D: CSM Bucureşti, Kristiansand (Norvegia), Ferencvaros (Ungaria), Bietigheim (Germania).
Programul jocurilor echipei CSM București
5 octombrie: CSM București – Ferencvaros
14 octombrie: Bietigheim – CSM București
20 octombrie: Kristiansand – CSM București
4 noiembrie: CSM București – Kristiansand
11 noiembrie: Ferencvaros – CSM București
18 noiembrie: CSM București – Bietigheim
Rușine, rușine, rușine să vă fie! 05/11/2018 at 00:08
[…] mai importantă competiție de club. E vorba, știți foarte bine, de echipa feminină de handbal a CSM București, clubul primăriei […]

References: CSM 

CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM